|  |
| --- |
|  **ΕΛΛΗΝΙΚΗ ΔΗΜΟΚΡΑΤΙΑ Βόλος 3-5-2023****ΝΟΜΟΣ ΜΑΓΝΗΣΙΑΣ** **Αριθ. Πρωτ.: 32082****Δ Η Μ Ο Σ Β Ο Λ Ο Υ****ΓΡΑΦΕΙΟ ΔΗΜΑΡΧΟΥ** |
| **Ταχ. Δ/νση : Πλατεία Ρήγα Φεραίου** **Τ.Κ. : 38 001****Τηλέφωνο : 24213 50173-174****Fax : 24210 97600** |

**ΘΕΜΑ: Πρόσκληση σε κοινή σύσκεψη για την κατανομή των χώρων προβολής**

 **κατά την προεκλογική περίοδο των βουλευτικών εκλογών της 21ης Μαΐου**

 **2023**

 **Ο ΔΗΜΑΡΧΟΣ ΒΟΛΟΥ**

**Έχοντας υπόψη:**

1.Τις διατάξεις του Π.Δ. 15/2022 *«Κωδικοποίηση σε ενιαίο κείμενο των διατάξεων της νομοθεσίας για τη χρηματοδότηση των πολιτικών κομμάτων και των συνασπισμών κομμάτων από το κράτος, τα έσοδα, τις δαπάνες και τον έλεγχο των οικονομικών των πολιτικών κομμάτων, των συνασπισμών κομμάτων και των υποψήφιων ή/και αιρετών της Βουλής των Ελλήνων και του Ευρωπαϊκού Κοινοβουλίου, καθώς και την προεκλογική προβολή τους»* (ΦΕΚ Α’39) και ειδικότερα τις διατάξεις του άρθρου 14 «*Χώροι υπαίθριας προβολής πολιτικών μηνυμάτων»*

2. Τις διατάξεις του Π.Δ. 26/2012 *«Κωδικοποίηση σ’ ενιαίο κείμενο των διατάξεων της νομοθεσίας για την εκλογή βουλευτών»* (ΦΕΚ Α’ 57), όπως ισχύουν σήμερα

3. Την αριθ. 8481/10-2-2022 απόφαση Υπουργού Εσωτερικών *«Καθορισμός τρόπου κατανομής και χρήσης των χώρων που παραχωρούνται από τα δημοτικά συμβούλια στα πολιτικά κόμματα, τους συνασπισμούς πολιτικών κομμάτων, τους συνδυασμούς υποψηφίων και τις Επιτροπές Υποστήριξης του άρθρου 10 του ν. 4023/2011 (Α' 220), για την προεκλογική προβολή τους, καθώς και άλλων λεπτομερειών»* (ΦΕΚ 674 Β/15-2-2022)

4.- Τις διατάξεις του Π.Δ. 45/2023 *«Διάλυση της Βουλής, προκήρυξη εκλογής Βουλευτών και σύγκληση της νέας Βουλής» (*ΦΕΚ Α’ 99)

**Καλούμε**

Τους εκπροσώπους των πολιτικών κομμάτων και των συνασπισμών συνεργαζόμενων κομμάτων που μετέχουν στις επικείμενες βουλευτικές εκλογές της 21ης Μαΐου 2023, σε κοινή σύσκεψη, την **8η Μαΐου 2023, ημέρα Δευτέρα και ώρα 10:00 π.μ.** στην αίθουσα συνεδριάσεων του Δημοτικού Συμβουλίου Βόλου με μοναδικό θέμα: «*Καθορισμός τρόπου χρήσης των χώρων που διατίθενται στα πολιτικά κόμματα και σε συνασπισμούς συνεργαζομένων κομμάτων για την προεκλογική προβολή τους και άλλων λεπτομερειών, κατά την προεκλογική περίοδο των γενικών βουλευτικών εκλογών της 21ης Μαΐου 2023».​​*

Παρακαλούνται οι εκπρόσωποι που θα συμμετέχουν στη σύσκεψη να είναι εγγράφως διαπιστευμένοι από το πολιτικό κόμμα ή τον συνασπισμό πολιτικών κομμάτων που εκπροσωπούν.

Η παρούσα πρόσκληση να δημοσιοποιηθεί μέσω της ιστοσελίδας του Δήμου Βόλου καθώς και με κάθε πρόσφορο έντυπο μέσο .

 **Ο Δήμαρχος Βόλου και α/α**

 **Ο αναπληρωτής Δημάρχου Βόλου**

 **Αθανάσιος Θεοδώρου**